Държавен вестник, бр. 87, 2008 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  87
ОФИЦИАЛЕН РАЗДЕЛ
ПРЕЗИДЕНТ
НА РЕПУБЛИКАТА
УКАЗ № 271
На основание чл. 98, т. 8 от Конституцията
на Република България
П О С Т А Н О В Я В А М :
Награждавам  Кирил  Иванов  Сандов  с орден
“Стара  планина” втора   степен   за   изключи-
телно   големите   му   заслуги   за   развитието
на българската икономика и по повод 75 годи-
ни от рождението му.
Издаден в София на 24 септември 2008 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
Министър на правосъдието: Миглена Тачева
4091
УКАЗ № 277
На основание чл. 98, т. 8 от Конституцията
на Република България
П О С Т А Н О В Я В А М :
Награждавам  Велко Христов Кънев с ор-
ден “Св. св. Кирил и Методий” първа степен за
големите му заслуги в областта на културата и
изкуството.
Издаден в София на 2 октомври 2008 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
Министър на правосъдието: Миглена Тачева
4092
МИНИСТЕРСКИ СЪВЕТ
ПОСТАНОВЛЕНИЕ № 237
ОТ 26 СЕПТЕМВРИ 2008 Г.
за приемане на Наредба за реда за лицензи-
ране на спортните организации в Република
България
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за реда за
лицензиране на спортните организации в Ре-
публика България.
Заключителни разпоредби
§ 1. Отменя се Наредба № 2 от 1999 г. за ли-
цензиране на спортните организации в Репуб-
лика България (обн., ДВ, бр. 51 от 1999 г.; Ре-
шение № 7221 на Върховния административен
съд от 2000 г.—бр. 5 от 2000 г.).
§ 2. Постановлението влиза в сила от деня
на обнародването му в “Държавен вестник”.
За министър-председател:
Меглена Плугчиева
За главен секретар на Министерския съвет:
Галина Маринска
НАРЕДБА
за реда за лицензиране на спортните органи-
зации в Република България
Раздел I
Общи положения
Чл. 1. (1) С наредбата се определя редът, при
който председателят на Държавната агенция
за младежта и спорта издава, подновява, отказ-
ва издаване или подновяване и отнема спортна
лицензия на спортните федерации и национал-
ните спортни организации.
(2) Председателят на Държавната агенция
за младежта и спорта с мотивирана заповед
издава, подновява, отказва и отнема спортна
лицензия.
(3) Издаването, подновяването и отказът за
издаване или подновяване на спортна лицензия
се извършва в срок един месец от подаване на
заявлението от спортната организация освен
изключенията, предвидени в наредбата.
(4) На заинтересуваната организация се из-
праща препис от заповедта в срок 7 работни
дни от датата на издаването є.
(5) Заповедите по ал. 2 подлежат на обжал-
ване по реда на Административнопроцесуалния
кодекс.
Чл. 2. Срокът на действие на спортната ли-
цензия е 4 години.
Чл. 3. Издадената спортна лицензия не може
да се прехвърля или преотстъпва.
Раздел II
Комисия за лицензиране и атестиране
Чл. 4. (1) Председателят на Държавната аген-
ция за младежта и спорта назначава със запо-
вед Комисия за лицензиране и атестиране, на-
ричана по-нататък “комисията”, като постоян-
нодействащ помощен орган към него.
(2) Комисията разглежда подадените заяв-
ления и приложените документи, изготвя ста-
новища и прави мотивирани предложения за
издаване, подновяване, отказ или отнемане на
спортна лицензия.